
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. liepos   d.
                                                                                      įsakymu Nr. AT-


ŠAKŲ RAJONO SAVIVALDYBĖS  ADMINISTRACIJOS 
APSKAITOS SKYRIAUS FINANSININKO
PAREIGYBĖS APRAŠYMAS


I SKYRIUS
PAREIGYBĖ

1. Šakių rajono savivaldybės administracijos Apskaitos skyriaus finansininko (toliau – finansininkas) pareigybė yra priskiriama specialistų pareigybių grupei.
2. Pareigybės lygis - B.
3. Pareigybės paskirtis – vadovaujantis bendraisiais apskaitos principais, VSAFAS reikalavimais, laiku ir teisingai apskaityti savivaldybės administracijos lėšas pagal priskirtąsias funkcijas, laiku atlikti šių lėšų pavedimus, teisingai ir savalaikiai pateikti šių lėšų panaudojimo ataskaitas, parengti šių lėšų poreikio paskaičiavimus, tinkamai atlikti ES fondų lėšų, investicinių projektų finansų valdymą.
4. Pareigybės pavaldumas – finansininkas yra darbuotojas, dirbantis pagal darbo sutartį, tiesiogiai pavaldus savivaldybės administracijos Apskaitos skyriaus vedėjui. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį buhalterinį išsilavinimą ar specialųjį vidurinį buhalterinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais finansinę apskaitą, archyvų tvarkymą;
5.3. mokėti valdyti, kaupti, susisteminti, apibendrinti informaciją ir rengti išvadas;
5.4.  savarankiškai planuoti, organizuoti savo veiklą;
5.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;
5.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
	6.1. tvarko savivaldybės administracijos Mokymosi visą gyvenimą, jaunimo ir sporto, Regioninės plėtros ir bendruomeninių iniciatyvų, Valdymo, Kultūros ir turizmo plėtros, Ūkio plėtros programų priskirtųjų priemonių vykdymo apskaitą pagal programų priemones, valstybines ir ekonomines funkcijas;
	6.2. tvarko savivaldybės administracijoje vykdomų projektų lėšų apskaitą, ruošia šių lėšų mokėjimo pavedimus, atlieka projektų finansų valdymą, finansinių dokumentų ir srautų kontrolę;
	6.3. tvarko aplinkos apsaugos rėmimo specialiosios programos lėšų apskaitą, ruošia mokėjimo pavedimus, rengia lėšų panaudojimo ataskaitas;
	6.4. tvarko lėšų, skirtų kelių priežiūros ir plėtros programai vykdyti, apskaitą. Laiku teikia šių lėšų panaudojimo ataskaitas. Kontroliuoja šių lėšų išlaidų vykdymą ir pateiktų dokumentų teisingumą.
		6.5. rengia ir teikia paraiškas finansavimo sumoms gauti vadovaudamasis patvirtintomis išlaidų sąmatomis;
		6.6. registruoja sąskaitas faktūras apskaitos programoje „Biudžetas VS“, registruoja sąnaudas, finansavimo pajamas, finansavimo sumas, sukauptas finansavimo pajamas;
		6.7.  pagal gautas sąskaitas faktūras, perdavimo – priėmimo aktus užpajamuoja ilgalaikį materialųjį, nematerialųjį, trumpalaikį ir biologinį turtą bei rengia nurašymo aktus;
		6.8. tikrina pirminių bei apmokėjimui pateiktų dokumentų užpildymo teisingumą, kontroliuoja ar lėšos tam tikslui yra numatytos sąmatoje, finansavimo sutartyse, ar tam pakanka lėšų;
 		6.9. apskaičiuoja ateinančių laikotarpių sąnaudas ir jas registruoja apskaitoje,  rengia finansinės apskaitos pažymas ir registruoja jas registre;
		6.10. rengia ir pasirašo apskaitos registrus, patikrina jų atitikimą banko sąskaitų įplaukoms ir išlaidoms bei likučiams;
		6.11. teikia informaciją, reikalingą finansinėms ataskaitoms parengti ir pagal kompetenciją rengia finansines ataskaitas;
		6.12. užtikrina nepanaudotų lėšų grąžinimą į finansuojančios įstaigos sąskaitas, pagal jos nustatytus terminus;
		6.13. ruošia mėnesio, ketvirčių ir metų priskirtų apskaityti lėšų panaudojimo ataskaitas, užtikrina, kad biudžeto vykdymo ataskaitose pateikta informacija būtų: tinkama, objektyvi ir palyginama, pateikiama laiku, išsami ir naudinga vidaus ir išorės informacijos vartotojams;
	6.14. metų eigoje analizuoja išlaidas, jų pobūdį, kaupia informaciją apie išlaidas pagal priskirtąsias apskaityti lėšas strateginio plano programų sąmatų sudarymui;
		6.15. patvirtinus savivaldybės biudžetą, rengia  priskirtų apskaityti programų priemonių išlaidų sąmatas, analizuoja jų vykdymą, prireikus rengia pasiūlymus dėl sąmatos pakeitimo, taip pat suveda programų sąmatas bei jų pakeitimus į programą „Biudžetas VS“ ir per dokumentų valdymo sistemą pateikia pasirašymui.
	6.16. suderina savivaldybės administracijos tarpusavio ūkines operacijas, atsiradusias dėl atvaizduotų ūkinių operacijų ir lėšų pervedimo su visais viešojo sektoriaus subjektais per ataskaitinį laikotarpį ir likučius paskutinę ataskaitinio laikotarpio dieną;
	6.17. koreguoja apskaitos įrašus, jeigu derinant viešojo sektoriaus subjektų tarpusavio ūkines operacijas ir likučius, nustatoma klaidų ir netikslumų;
	6.18. ruošia investicijų statistines ataskaitas;
		 6.19. tvarko priimtų ir parengtų dokumentų archyvą;
     	 6.20. vykdo vidaus kontrolės politikoje numatytas funkcijas;
	       6.21. vykdo savivaldybės administracijos Apskaitos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos savivaldybės administracijos Apskaitos skyriaus kompetencijai.

